Nei mer sind nöd z früeh dra zum de Fabienne ihre Geburi z fiiere. Es isch nämli de Geburi vo de Argauer Fabienne. Drum simmer dänn Zabig mega fein is Old Shanghai go ässe, und händ, wer hettis dänkt, wieder mal Sushi bstellt. Mmh! Nachher simmer no id Bierbrouerei go das ganze chli abäspüele :). Dä René hät de Fabi no welle en Geburichueche mit Chärzli bstelle. S isch dänn aber es Tiramisu  cho (dä Chueche isch ne usgange) und s Chärzli isch uf em Wäg a oise Tisch au usglöscht... sie sind nöd ganz fähig gsi, mer händs aber trotzdem luschtig gha =) und sind erscht hei, wo die beide Fabis scho fliessig am Gähne gsi sind.